
అతివలు అత్యంత సుకుమారులు. వారిని పువ్వుల్లాగా చూసుకోవాలి.. సినిమాల్లోనూ హీరోలు తమ ప్రియతమ నాయికలతో సుతారంగా ప్రవర్తిస్తారు. దర్శకులు కూడా కొన్ని సీన్లకు, నాలుగు పాటలకు నాయికల పాత్రలను పరిమితం చేస్తారు... అని అనుకుంటున్నారేమో... ఆ రోజులు మారాయి. డూప్లు లేకుండా హీరోయిన్లు కూడా ఫైటింగులు చేసేస్తున్నారు. అదంతా కెమెరా ట్రిక్కు అని అనుకుంటే పొరపాటే. తెరమీద తాము చేసే పది నిమిషాల యాక్షన్ సీన్ కోసం నాయికలు భారీ కసరత్తులు చేస్తున్నారు. తమకున్న అభిరుచిని దృష్టిలో పెట్టుకుని కొన్ని అంశాలను నేర్చుకుంటున్న వీరు,... స్ర్కిప్ట్ డిమాండ్ను బట్టి కొత్త విద్యలను అభ్యసించడానికి ఏమాత్రం వెనుకంజ వేయడం లేదు. కుసుమాల్లాంటి నాయికలు కత్తులు నూరుతున్న వైనాలు... ఆ విశేషాలు..పాత చిత్రాల్లో హీరోలు కత్తులు తిప్పుతుంటే థియేటర్లలో ఈలలు గోలలు చాలానే వినిపించేవి. ఇప్పుడు కాలంతో పాటు సినిమా కూడా మారుతోంది. నాయకులకు ధీటుగా నాయికలు కూడా తమ సత్తాను చూపుతున్నారు. తాము  కూడా కత్తిసాము, కర్రసాము చేయగలమని సవాలు విసురుతున్నారు. హీరోలకు దీటుగా పిస్తోల్ను పేలుస్తూ, గాల్లో ఎగురుతూ ఫైట్స్ చేస్తున్నారు. అందుకు మానసికబలంతో పాటు శారీరకధృఢత్వం తప్పనిసరి. దాన్ని సమకూర్చుకోవడానికి మార్షల్ ఆర్ట్స్ వైపు మొగ్గుచూపుతున్నారు. మొన్నమొన్నటిదాకా మగవారే చేసే యాక్షన్ సీక్వెన్స్లో తామూ మేటిగా నిలవడానికి మెలకువలు తెలుసుకుంటున్నారు.ఈ తరం నాయికల్లో మార్షల్ ఆర్ట్స్ నేర్చుకోవడానికి కూసింత ఎక్కువ ఆసక్తి చూపించిన నాయిక అనుష్క. తెలుగులో ‘రుద్రమదేవి’, తమిళంలో ‘వర్ణ’ చిత్రాల సమయంలోనే ఈ భామ కత్తి తిప్పడం నేర్చుకుంది. ‘బిల్లా’ టైమ్లోనే కుంగ్ఫూ, కరాటేలోనూ శిక్షణ పొందింది. ‘బాహుబలి’ చిత్రీకరణ సమయంలో అనుష్క కత్తి పట్టడంలో,  విల్లును ఎక్కుపెట్టడంలో మరిన్ని  మెలకువలను తెలుసుకుంది. ‘బాహుబలి’లో నటించిన మరో భామ తమన్నా కూడా మార్షల్ ఆర్ట్స్లో కొంతమేర శిక్షణ పొందింది. ‘బాహుబలి’ షూటింగ్లో నిజమైన కత్తులను వాడనప్పటికీ, బరువైన మెటీరియల్తో చేసిన పలు కత్తులను వాడారట. వాటిని లఘువుగా తిప్పడం కోసం శిక్షణ తప్పనిసరిగా భావించిన మిల్కీ బ్యూటీ ఆ దిశగా అడుగులు వేసింది. ఇప్పుడు ఎంత బరువైన కత్తినైనా ఈ భామ సునాయాసంగా తిప్పగల సామర్థ్యాన్ని సంపాదించుకుంది. అలాగే గుర్రాలపై స్వారీ చేయడం తెలుసుకుంది.కార్తీ పక్కన గతేడాది ‘కాశ్మోరా’లో రాణి రత్నమహాదేవిగా నటించిన నయనతారకు కూడా మార్షల్ ఆర్ట్స్ కొంత తెలుసు. కరాటే నేర్చుకుంది. ‘జయం’ రవితో ‘తని ఒరువన్’, విక్రమ్తో ‘ఇరుముగన్’ వంటి చిత్రాల కోసం ఇందులో శిక్షణ పొందింది. ‘‘సెట్లో దర్శకుడు ఏం చెబితే అది చేయగలగాలి. కొత్త విషయాలను నేర్చుకోవడానికి నాయికలు సిద్ధంగా ఉన్నారని గ్రహించినప్పుడు రచయితలు కూడా కొత్త తరహా కథలు రాయగలుగుతారు’’ అని నయనతార అభిప్రాయం. ఇటీవల ‘నామ్ షబానా’లో పూర్తి స్థాయి యాక్షన్ విమెన్గా నటించిన తాప్సీవి కూడా ఇంచుమించు ఇలాంటి ఆలోచనలే. ‘‘నేను ఏడాది పాటు క్రావ్మాగా, జూడో, ఎంఎంఏ నేర్చుకున్నా. వీటి ద్వారా నాకు కొత్త ఎనర్జీ వచ్చినట్టు అనిపించింది. జీవితంలో ఎప్పుడూ ఏదో ఒక ఛేంజ్ ఉండాలి. మార్పును కోరుకున్నప్పుడు అందుకు తగ్గట్టు కొత్త అంశాలను నేర్చుకోవడానికి సంసిద్ధతను వ్యక్తం చేయాలి. కొత్తదనాన్ని ఆహ్వానిస్తూ, ఏడాది పాటు శిక్షణను ఆస్వాదించాను’’ అని తెలిపింది తాప్సీ.అగ్ర కథానాయికల్లో ముందువరుసగా ఉన్న శ్రుతిహాసన్ కూడా ఇప్పుడు కత్తి తిప్పడం నేర్చుకుంటోంది. ఇందుకోసం ఆమె విదేశాల్లో ప్రత్యేకంగా శిక్షణ తీసుకుంటోంది. సుందర్.సి. దర్శకత్వంలో రూపొందనున్న ‘సంఘమిత్ర’లో శ్రుతిహాసన్ కీలక పాత్ర పోషించనుంది. ఈ సినిమాలో ఆమె పాత్రకు కత్తి తిప్పడం తెలియడం తప్పనిసరి. అందుకే దర్శకుడి సూచన మేరకు శ్రుతి ఆ పనుల్లో ఉంది. ఈ విషయాన్ని ఆమె సన్నిహితులు వెల్లడించారు. శ్రుతీహాసన్ ఫోటోలు బయటికి వచ్చిన మరుసటి రోజే సమంత కర్ర తిప్పుతున్న వీడియోలు ఆన్లైన్లో హల్చల్ చేశాయి. ఈ మధ్యనే అక్కినేని నాగచైతన్యతో అంగరంగ వైభవంగా నిశ్చితార్థ వేడుకను నిర్వహించుకున్న సమంత శిలంబాట్టం (కర్రసాము)లో ట్రైనింగ్ తీసుకుంది. పొన్రామ్ దర్శకత్వంలో రూపొందనున్న శివకార్తికేయన్ చిత్రం కోసం ఆమె ఈ శిక్షణ తీసుకుంది. తమిళనాడులో ఇప్పటికీ కొన్ని ప్రాంతాల్లో శిలంబాట్టమ్ను ప్రతిష్టాత్మకంగా భావిస్తారు. తమ కథలో నాయికకు శిలంబం తెలిసి ఉంటే మరింత బావుంటుందనుకున్న చిత్ర యూనిట్ అబిప్రాయం ప్రకారం సమంత పది నెలలు ఈ శిక్షణ తీసుకుంది. ‘నేను పది నెలలు కష్టపడ్డట్టు అనిపించలేదు. ఏదో పది క్లాసుల్లో నేర్చేసుకున్నట్టు అనిపించింది’ అని ఆ మధ్య సమంత తన కర్రసాము గురించి స్పందించింది. శంకర్ దర్శకత్వంలో తెరకెక్కి ఆబాలగోపాలాన్ని అలరించిన ‘రోబో’ చిత్రానికి సీక్వెల్గా ‘రోబో 2.0’ తెరకెక్కుతోంది. ఇందులో నాయికగా అమీ జాక్సన్ నటిస్తోంది. ఓ యాక్షన్ సీక్వెన్స్లో రజనీకాంత్తో పాటు ఆమె కూడా పాల్గొన్నట్టు సమాచారం. ఆ సీక్వెన్స్ కోసం కేరళలో ప్రసిద్ధి చెందిన కళరిపయట్టును అమీ నేర్చుకుంది. ఇప్పుడిప్పుడే తెలుగునాట అడుగుపెడుతున్న నిక్కీగల్రానికి కూడా ఈ విద్యలో ప్రవేశం ఉంది.చేతినిండా సినిమాలతో బిజీగా ఉన్న రకుల్కు సినిమాల్లోకి రాకపూర్వమే కరాటేలో ప్రావీణ్యం ఉంది. రితికా సింగ్కు బాక్సింగ్కూ ఉన్న బంధం చాలా గట్టిదన్న విషయం తెలిసిందే. ‘‘మార్షల్ ఆర్ట్స్ కేవలం ఆత్మ రక్షణకు మాత్రమే కాదు, ఆత్మవిశ్వాసాన్ని రెట్టింపు చేసుకోవడానికి కూడా ఉపయోగపడుతాయి’’ అన్నది అనుభవజ్ఞుల అభిప్రాయం. ఆ మధ్య మలయాళ నటి భావనకు జరిగిన ఘటనలు పునరావృతం కాకుండా ఉండాలంటే నాయికలకు ఈ మాత్రం మార్షల్ ఆర్ట్స్ తెలిసి ఉండటం మంచిదే. స్వామి కార్యంతో పాటు స్వకార్యానికి కూడా దోహదపడుతాయి. ఉదయం లేచినప్పటి నుంచి షూటింగ్లతో బిజీగా ఉండే హీరోయిన్లకు ఈ తరహా విద్యలు రొటీన్ నుంచి పక్కకు జరిపి వైవిధ్యాన్ని అందిస్తాయనడంలో అనుమానం లేదు.

ativalu atyanta sukumaarulu. vaarini puvvullaagaa chusukovali.. cinemaallonuu heerolu tama priyatama naayikalato sutaaramgaa pravartistaaru. darsakulu kuudaa konni seenlaku, naalugu paatalaku naayikala paatralanu parimitam chestaaru... ani anukuntunnaremo... aa rojulu marai. dooplu lekunda heroinlu kuudaa faitingulu chesestunnaru. adanta kemera trikku ani anukunte porapate. terameeda taamu chese padi nimishaala action sean kosam naayikalu bhari kasarattulu chestunnaru. tamakunna abhiruchini drushtilo pettukuni konni amsaalanu neerchukuntunna veeru,... srcipt demandnu batti kotta vidyalanu abhyasinchadaaniki ematram venukanja veyadam ledu. kusumallanti naayikalu kattulu noorutunna vainalu... aa visaeshaalu..paata chitraallo heerolu kattulu tipputunte theaterlalo eelalu golalu chalane vinipinchevi. ippudu kaalamtho paatu sinima kuudaa maarutondi. naayakulaku dheetugaa naayikalu kuudaa tama sattaanu chuuputunnaaru. taamu  kuudaa kattisaamu, karrasamu cheyagalamani savalu visurutunnaaru. heerolaku deetugaa pistolnu paelustuu, gaallo egurutuu fites chestunnaru. anduku maanasikabalamtho paatu saareerakadhrudatvam tappanisari. daanni samakuurchukoevadaaniki marshal arts vaipu mogguchuuputunnaaru. monnamonnatidaka magavare chese action seekwenslo taamuu metigaa nilavadaaniki melakuvalu telusukuntunnaru.ee taram naayikallo marshal arts neerchukoovadaaniki kuusinta ekkuva aasakti chuupinchina naayika anushka. telugulo ‘rudramadevi’, tamilamlo ‘varna’ chitraala samayamlone ee bhama katti tippadam neerchukundi. ‘billa’ timelone kungfoo, karaateloonuu sikshana pondindi. ‘bahubali’ chitreekarana samayamlo anushka katti pattadamlo,  villunu ekkupettadamlo marinni  melakuvalanu telusukundi. ‘bahubali’loo natinchina maro bhama tamanna kuudaa marshal artslo kontamera sikshana pondindi. ‘bahubali’ shootinglo nijamaina kattulanu vaadanappatikii, baruvaina mateeriyaltho chesina palu kattulanu vaadaarata. vaatini laghuvuga tippadam kosam sikshana tappanisarigaa bhaavinchina milki butey aa disagaa adugulu vesindi. ippudu entha baruvaina kattinainaa ee bhama sunayasanga tippagala saamarthyaanni sampaadinchukundi. alaage gurralapai swari cheyadam telusukundi.kaartii pakkana gatedadi ‘kashmora’loo raani ratnamahaadevigaa natinchina nayanataraku kuudaa marshal arts kontha telusu. karate neerchukundi. ‘jayam’ ravitho ‘tani oruvan’, vikramtho ‘irumugan’ vanti chitraala kosam indulo sikshana pondindi. ‘‘setlo darsakudu yem chebithe adhi cheyagalagaali. kotta vishayaalanu neerchukoovadaaniki naayikalu siddamgaa unnaarani grahinchinappudu rachayitalu kuudaa kotta taraha kathalu raayagalugutaaru’’ ani nayanatara abhiprayam. iteevala ‘nam shabana’loo puurti sthaayi action vimenga natinchina taapseevi kuudaa inchuminchu ilanti aalochanale. ‘‘nenu edaadi paatu kravmaga, judo, mma nerchukunna. veeti dwara naaku kotta energy vachinattu anipinchindi. jeevitamlo eppuduu edho oka chenj undaali. maarpunu korukunnappudu anduku taggattu kotta amsaalanu neerchukoovadaaniki samsiddhatanu vyaktam cheyali. kottadanaanni aahvaanistuu, edaadi paatu sikshananu aasvaadinchaanu’’ ani telipindi tapsi.agra kathaanaayikallo munduvarusagaa unna shrutihasan kuudaa ippudu katti tippadam nerchukuntondi. indukosam aame videsaallo pratyekamgaa sikshana teesukuntondi. sundar.si. darsakatvamlo roopondanunna ‘sanghamitra’loo shrutihasan keelaka paatra pooshinchanundi. ee cinemalo aame paatraku katti tippadam teliyadam tappanisari. anduke darsakudi suuchana meraku shruthi aa panullo undi. ee vishayaanni aame sannihitulu velladinchaaru. shrutihasan photolu bayatiki vachina marusati roje samanta karra tipputunna veediyolu aanlainlo halchal chesaayi. ee madhyane akkineni naagachaitanyatho angaranga vaibhavangaa nischitaartha vedukanu nirvahinchukunna samanta silambattam (karrasamu)loo trining teesukundi. ponram darsakatvamlo roopondanunna sivakaartikeyan chitram kosam aame ee sikshana teesukundi. tamilanaadulo ippatikee konni praantaallo silambaattamnu pratishtaatmakamgaa bhaavistaaru. tama kathalo naayikaku shilambam telisi unte marinta bavuntundanukunna chitra unit abiprayam prakaaram samanta padi nelalu ee sikshana teesukundi. ‘nenu padi nelalu kashtapaddattu anipinchaledu. edho padi classllo nerchesukunnattu anipinchindi’ ani aa madhya samanta tana karrasamu gurinchi spandinchindi. shankar darsakatvamlo terakekki aabaalagopaalaanni alarinchina ‘robo’ chitraaniki seekwelga ‘robo 2.0’ terakekkutondi. indulo naayikagaa ami jackson natistondi. oo action seekwenslo rajaneekaantto paatu aame kuudaa palgonnattu samacharam. aa seakwens kosam keralalo prasiddhi chendina kalaripayattunu ami neerchukundi. ippudippude telugunaata adugupedutunna nikkeegalraaniki kuudaa ee vidyalo pravesam undi.chetininda cinimaalatoe bijiga unna rakulku cinemalloki rakapurvame karaatelo praaveenyam undi. ritika singku baxingku unna bandham chala gattidanna vishayam telisinde. ‘‘marshal arts kevalam aatma rakshanaku matrame kaadu, aatmaviswaasaanni rettimpu chesukovadaniki kuudaa upayogapadutaayi’’ annadi anubhavagnula abhiprayam. aa madhya malayaala nati bhavanaku jarigina ghatanalu punaraavrutam kakunda undalante naayikalaku ee maatram marshal arts telisi undatam manchide. swami kaaryamtho paatu swakaaryaaniki kuudaa dohadapadutaayi. udayam lechinappati nunchi shootinglatho bijiga unde heroinlaku ee taraha vidyalu roteen nunchi pakkaku jaripi vaividhyaanni andistaayanadamlo anumanam ledu.